**Biroul evaluare complexă copii**

Domeniul de competenţă

* evaluare complexă şi monitorizare copii cu dizabilităţi

Categorii de beneficiari

* copii cu dizabilităţi

Servicii oferite

* identifică copiii cu dizabilităţi şi dificultăţi de învaţare şi adaptare socio-şcolară, care necesită încadrare într-un grad de handicap, în urma solicitărilor directe, a referirilor din partea specialiştilor care vin în contact cu copiii cu dizabilităţi şi a sesizărilor din oficiu;
* verifică îndeplinirea condiţiilor privind încadrarea copilului într-un grad de handicap;
* în situaţii excepţionale, efectuează evaluarea complexă a copilului sau componente ale acesteia la domiciliul copilului;
* efectuează ancheta socială la domiciliu copilului cu dizabilități
* aplică managementul de caz al copilului cu dizabilitate, conform legislației în vigoare
* întocmeste raportul de evaluare complexă;
* planifică serviciile și intervențiile necesare, prin întocmirea planul de abilitare reabilitare a copilului cu dizabilităţi;
* propune Comisiei de Protecţie a Copilului:
  + încadrarea copilului într-o categorie de persoane cu handicap;
* urmăreşte realizarea planului de abilitare reabilitare a copilului cu dizabilităţi aprobat de Comisia pt Protecția Copilului (CPC) prin monitorizări semestriale
* efectuează reevaluarea copiilor care necesită încadrarea într-o categorie de persoane cu handicap ( la cererea părinţilor sau reprezentantului legal);
* referă cazurile sau le orientează către alte servicii/ instituții publice sau private, în funcție de informațiile din fișa de evaluare complexă

**Etapele soluţionării cazului**

* **Cerere**  
  Cererea se completează la sediul DGASPC de către reprezentantul legal al copilului
* **Depunerea dosarului cu actele necesare**

*Pentru eliberarea certificatului de încadrare în grad de dizabiliatate:*

* + Certificat medical Tip A5(copie şi original) eliberat de medicul specialist din cadrul centrelor medicale acrediate (Ambulatorii de Specialitate sau Spitale publicate pe site-ul DSPMB) şi alte documente medicale reprezentative pentru evaluarea stării de sănătate a copilului (bilete de iesire din spital, tratamente, recuperare) în copie
  + Certificat de naştere copil - copie
  + BI/CI părinţi sau reprezentanţi legali - copie
  + Certificat de căsătorie părinţi sau în funcţie de caz Certificat de deces, Sentinţa Judecătorească de divorţ, Hotărâre de plasament
  + [Fişa psihologică](https://www.protectiacopilului6.ro/Files/2016/seccd/fisa%20psihologica%20S6.docx)  - formular tip -
  + [Fisa medicală sintetică](https://www.protectiacopilului6.ro/Files/2016/seccd/fisa%20medicala%20sintetica%20S6.docx) - formular tip -
  + [Fișa psihopedagogică](https://www.protectiacopilului6.ro/Files/2016/seccd/fisa%20psihopedagogica%20S6.docx) - formular tip-
  + Dosar cu şina
* **Evaluarea**

Asistentul social va stabili împreuna cu petentul şi membrii echipei de evaluare

* data evaluării
  + locul în care se va desfăşura (exista posibilitatea evaluării la domiciliu pentru copiii nedeplasabili şi actele ce sunt necesare pentru întocmirea dosarului.
* Copilul, la data şi locul stabilit, va fi evaluat din punct de vedere al tulburărilor funcţionale (stabilite prin evaluarea medicală facută pe baza dignosticului medicului specialist curant) şi al stadiului de evoluţie, de complicaţii în activitatea şi participarea şociala (prin evaluarea psiho - socială).

Astfel, fiecare copil va fi evaluat de către **medic** ( în funcţie de afecţiune competentă evaluării va fi a medicului pediatru sau neuropsihiatru), **psiholog**, **psihopedagog** şi **asistent social**.

* **Finalizarea evaluării**

În urma evaluării complexe, se întocmește raportul de evaluare complexă în care este făcută propunerea de încadrare într-o categorie de persoane cu handicap, semnat de cei 4 specialiști (medic, psiholog, psihopedagog și asistent social), precum și planul de abilitare reabilitare întocmit de managerul de caz. Întregul dosar va fi înaintat Comisiei pentru Protecția Copilului sector 1.

* **Dosar la comisie**

Dosarul este înaintat Comisiei pentru Protecţia Copilului sector 1, acesta îl analizează  şi  
eliberează o Hotărîre cu anexele:

* Certificat de încadrare în grad de handicap pentru copii cu dizabilități (până la vârsta de 18 ani)
* Plan de abilitare reabilitare a copilului cu dizabilităţi sau planul individualizat de protecție, pentru copiii cu dizabilități și măsură de protecție
* **Acordarea drepturilor**

Solicitantul (reprezentantul legal al copilului) depune Certificatul de încadrare în grad de handicap (în copie) , împreună cu alte acte solicitate, pentru acordarea drepturilor aferente gradului de handicap.

* **Reevaluare**

Solicitantul (reprezentantul legal al copilului) revine pentru obţinerea unui nou Certificat de încadrare în grad de dizabilitate cu 60 de zile înainte de data expirării Hotărârii anterioare sau în cazul modificării stării da sănătate a copilului.